Държавен вестник, бр. 49, 2020 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  49
4. обобщаване на военновременните по-
требности в Министерството на отбраната и 
изпращане на заявки до компетентните дър-
жавни органи за осигуряване на граждански 
ресурси за отбрана;
5. проучване от държавните органи, по 
компетентност, на възможностите на юриди-
чески лица за производство/доставка на стоки 
и услуги за военно време за определяне на 
потенциални изпълнители на военновремен-
ни задачи и изпращане на предложения до 
Министерството на отбраната за включване 
на юридически лица в списъка по т. 6 и за 
възлагане на военновременни задачи по т. 7;
6. разработване на единен списък на 
юридически лица, стратегически и други 
особено важни обекти, които са от значение 
за отбраната на страната във военно време, 
на основание чл. 22, ал. 2, т. 22 от Закона за 
отбраната и въоръжените сили на Република 
България; 
7. възлагане на военновременни задачи на 
юридически лица на основание чл. 22, ал. 2, 
т. 23 от Закона за отбраната и въоръжените 
сили на Република България; 
8. разработване и приемане на държавен 
военновременен план;
9. разработване на военновременни пла-
нове от задължените субекти по чл. 3, ал. 1 
в съответствие с приетия държавен военно­
временен план;
10. сключване на договори или рамкови 
споразумения между юридически лица с въз-
ложени военновременни задачи и съответните 
държавни органи по компетентност по реда 
на глава шеста от наредбата и действащата 
нормативна уредба;
11. разработване на номенклатурни списъци 
и нормативи (количества) на военновременни-
те запаси, програми за усвояване на изделия 
по военновременните планове, програми за 
изработване на пробни и контролни (трени-
ровъчни) серии на отбранителни продукти, 
заявки към ресорните/отрасловите минис-
терства/ведомства за ресурсно осигуряване 
на военновременните планове.
Чл. 8. Военновременните потребности, за-
дачи и планове се актуализират по указания 
на Междуведомствения съвет по отбранителна 
индустрия и сигурност на доставките при:
1. промяна в изискванията на документи, 
посочени в чл. 11, ал. 2 от Закона за отбраната 
и въоръжените сили на Република България;
2. промяна на нормативно възложените 
задачи по отбраната на страната;
3. промяна на структурата или числеността 
на въоръжените сили за военно време;
4. структурни изменения в органите на из-
пълнителната власт и техните администрации.
Г л а в а  т р е т а
ОПРЕДЕЛЯНЕ НА ВОЕННОВРЕМЕННИТЕ 
ПОТРЕБНОСТИ
Чл. 9. (1) Военновременните потребности 
на страната от отбранителни продукти и 
гражданска продукция и услуги отразяват 
потребностите на задължените субекти по 
чл. 3, ал. 1, въоръжените сили и другите 
сили от системата за национална сигурност, 
населението, изграждането и поддържането 
на инфраструктурата на страната и функцио-
нирането на икономиката във военно време. 
Военновременните потребности са основа за 
подготовката на държавния военновременен 
план. 
(2) Военновременните потребности от от-
бранителни продукти и гражданска продукция 
и услуги, необходими за силите от системата 
за национална сигурност на Република Бъл-
гария, се определят от:
1. Министерството на отбраната – за въоръ-
жените сили на Република България по чл. 50, 
ал. 1 от Закона за отбраната и въоръжените 
сили на Република България, и при необхо-
димост – за разположени на територията на 
страната съюзни сили;
2. Министерството на вътрешните работи, 
Държавна агенция „Национална сигурност“, 
Държавна агенция „Разузнаване“, Национална-
та служба за охрана и Държавната комисия по 
сигурност на информацията – за структурните 
им звена с функции в сферата на сигурността;
3. Министерството на правосъдието – за 
подчинените му структурни звена с функции 
по охрана на съдебната власт и местата за 
лишаване от свобода.
(3) Министерствата и ведомствата, орга-
низации, създадени със закон или с акт на 
Министерския съвет, органите на съдебната 
власт, областните администрации и общините 
(районите) в рамките на своята компетентност 
определят военновременните си потребности 
от гражданска продукция и услуги, включител-
но стоки и услуги от стратегическо значение.
(4) Министерствата, ведомствата, орга-
низации, създадени със закон или с акт на 
Министерския съвет, органите на съдебната 
власт и областните администрации (Столич-
ната община) изпращат военновременните си 
потребности в Министерството на отбраната 
за обобщаване.
(5) Общините (районите) изпращат воен-
новременните си потребности в съответните 
областни администрации (общини) за обоб-
щаване.
(6) Задължените субекти по чл. 3, ал. 1 
планират военновременните си потребности 
от гражданска продукция и услуги съгласно 
номенклатурния списък по чл. 3, ал. 2, т. 1.